钦定古今图书集成/明伦汇编/闺媛典/第063卷 > 某氏
## 钦定古今图书集成/明伦汇编/闺媛典/第063卷 > 某氏

按《慈谿县志》：某氏不知谁家妇。丙辰夏，倭入寇，男妇
踉跄出走，见一女子初嫁，尚美衣饰，颜色姣好。贼注
目踪之，馀得窜山谷中，女遂不能脱。贼欲污之，女詈
曰：“汝贼也，吾儒家女，宁从贼耶？速杀吾，当以颈血溅
汝。”贼怒，抽刃裂腹死。同时叶郡守楩之祖姑于林箐
中目击而哀之，为言其事，惜姓名不传。